होली को लेकर निमियाघाट में बैठक
डुमरी | होलीशांति और सौहार्दपूर्ण वातावरण में मनाने को लेकर रविवार को निमियाघाट थाना परिसर में शांति समिति की बैठक हुई। थाना प्रभारी विनोद उरांव की अध्यक्षता में हुई इस बैठक में प्रमुख यशोदा देवी, जिप सदस्य वासुदेव महतो और दिनेश महतो मुख्य रूप से उपस्थित थे। बैठक में दोनों समुदायों के गणमान्य लोग और पंचायत प्रतिनिधियों ने भाग लिया। बैठक में लोगों से रंगो का त्योहार होली शांति और भाइचारे के वातावरण में मनाने की अपील की गई और कहा गया कि होली के दौरान किसी तरह की परेशानी नहीं हो इसका सभी मिलकर ख्याल रखें। नशा नहीं करने, हेलमेट पहन कर दुपहिया वाहन चलाने, सड़क पर चलने वाले वाहनों पर कीचड़ और रंग नहीं फेंकने का निर्देश दिया। मौके पर शहाबुद्दीन अंसारी, निसार अंसारी, मालती देवी, सुबोघ मिश्रा, मो. जलील अंसारी, दिलीप कुमार, जितेन्द्र आदि थे।
hin_Deva hin_Deva